เทศกาลกินเจโคราชเริ่มแล้ว ศาลเจ้าเปิดเลี้ยง 3 มื้อล้างท้องรอ ผักขึ้นราคาเล็กน้อย เมื่อวันที่ 25 กันยายน ผู้สื่อข่าวรายงานว่า ศาลเจ้าต่างๆ ในเขตเทศบาลนครนครราชสีมา จ.นครราชสีมา ได้เริ่มทำอาหารเจมาเลี้ยงประชาชน เนื่องในเทศกาลถือศีลกินเจ ประจำปี 2565 แล้ว โดยเฉพาะที่ศาลเจ้ามูลนิธิหลักเสียงเซี่ยงตึ๊งสว่างเมตตาธรรมสถาน ถนนโยธา ภายในเขตเทศบาลนครนครราชสีมา เจ้าหน้าที่ได้ทำการประดับตกแต่งปะรำพิธีประดิษฐานเทพเจ้าต่างๆ เพื่อประกอบพิธีสำคัญในเทศกาลถือศีลกินเจ ขณะเดียวกันก็ได้เปิดโรงทาน ทำอาหารเจหลายเมนู เพื่อให้ประชาชนคนยากไร้ และคนทั่วไป ได้เข้ามารับประทานอาหารเจฟรี 3 มื้อ ภายในห้องครัว บรรดาพ่อครัว แม่ครัว ได้นำผักนานาชนิด มาล้าง และหั่นกันอย่างขะมักเขม่น เพื่อทำเมนูอาหารเจเลี้ยงประชาชนฟรี ซึ่งวันนี้ถือว่าเป็นการเลี้ยงล้างท้อง ก่อนถึงเทศกาลกินเจ ในวันที่ 26 กันยายนนี้ โดยทางมูลนิธิหลักเสียงเซี่ยงตึ๊งสว่างเมตตาธรรมสถาน คาดว่าจะต้องใช้ผักนานาชนิดไม่ต่ำกว่าวันละ 600 กิโลกรัม เพื่อนำมาประกอบอาหารเจ วันละกว่า 10 เมนู ให้ประชาชนมารับประทานฟรีตลอดช่วงเทศกาลกินเจ ...
See Details: เทศกาลกินเจโคราชเริ่มแล้ว ศาลเจ้าเปิดเลี้ยง 3 มื้อล้างท้องรอ ผักขึ้นราคาเล็กน้อย